24/11/19

ΟΜΑΔΑ Α

ΘΕΜΑ 1ο

Α.1. Να χαρακτηρίσετε τις προτάσεις που ακολουθούν, γράφοντας στο τετράδιό σας δίπλα στο γράμμα που αντιστοιχεί σε κάθε πρόταση τη λέξη Σωστό ,αν η πρόταση είναι σωστή , ή Λάθος αν η πρόταση είναι λανθασμένη.

A) « Ανάδοχος» της Κοινωνιολογίας θεωρείται ο κοινωνιολόγος Α. Γκίντενς.

Β) Σύμφωνα με τον Αύγουστο Κοντ, η κοινωνιολογία θα μπορούσε με αυστηρό τρόπο να εξετάσει τα κοινωνικά φαινόμενα, χρησιμοποιώντας μεθόδους παρατήρησης της φυσικής.

Γ) Ο Γερμανός κοινωνιολόγος Μαξ Βέμπερ, υποστήριξε ότι η κοινωνία αποτελεί μία ηθική ενότητα ανθρώπων, οι οποίοι μοιράζονται τις ίδιες αξίες και κανόνες.

Δ) Ο Καρλ Μαρξ πίστευε ότι οι κοινωνικές επιστήμες θα πρέπει να στοχεύουν στην αλλαγή του κόσμου και όχι μόνο στη μελέτη του.

Ε) Η κοινωνιολογία ερευνά την ανθρώπινη συμπεριφορά εστιάζοντας τόσο στο άτομο όσο και στις κοινωνικές σχέσεις του ατόμου και των ομάδων των σύγχρονων κοινωνιών. ( Μονάδες 15)

Στις παρακάτω προτάσεις Α.2. και Α.3. να γράψετε στο τετράδιό σας τον αριθμό της πρότασης και δίπλα του το γράμμα , που αντιστοιχεί στη σωστή απάντηση.

Α.2. Ο εξορθολογισμός θεωρήθηκε ως έννοια –κλειδί από τον

Α) Μαρξ Β) Ντυρκέμ Γ) Κοντ Δ) Βέμπερ ( Μονάδες 5)

Α.3. Ο ψυχοκοινωνικός μηχανισμός της ταύτισης δε χαρακτηρίζεται από:

Α) το παιδί αναγνωρίζει τον εαυτό του σε ένα δάσκαλο ή σε ένα από τους δύο γονείς

Β) η ταύτιση είναι άλλοτε συνειδητή και άλλοτε όχι

Γ) το παιδί συνθέτει σταδιακά από τη νεαρή ηλικία ως τα γεράματά του τις εικόνες για τον κόσμο

Δ) το παιδί διατηρεί μία αυτονομία ως προς τα πρόσωπα με τα οποία ταυτίζεται

( Μονάδες 5)

ΘΕΜΑ 2ο

Α.4. Ποιο είναι το ιστορικό και κοινωνικό πλαίσιο γέννησης της κοινωνιολογίας;

( Μονάδες 15)

Α.5.ι ) Ποιο είναι το αντικείμενο μελέτης της Κοινωνιολογίας; ( Μονάδες 5)

ιι) Τι σημαίνουν οι όροι: «ανομία» και «κοινωνικοποίηση»; ( Μονάδες 5)

ΟΜΑΔΑ Β

Β.1. α) Ποια είναι τα είδη κοινωνικής δράσης κατά τον Βέμπερ; (Μονάδες 5).

β ) Τι σημαίνουν οι όροι «μηχανική αλληλεγγύη» και « οργανική αλληλεγγύη» κατά τον Ντυρκέμ; ( Μονάδες 5)

γ) Να αναλύσετε τα τρία στάδια του ανθρώπινου πνεύματος σύμφωνα με τον Κοντ ( Μονάδες 15)

Β.2. α) ι) Πως σχετίζονται οι έννοιες « οικονομική βάση» και «εποικοδόμημα» κατά τον Μαρξ; (Μονάδες 5)

ιι) Τι γνωρίζετε για τον ψυχοκοινωνικό μηχανισμό της μάθησης ; (Μονάδες 5)

β) ι) Αναλύστε τους τρεις τύπους αυτοκτονιών σύμφωνα με τον Ντυρκέμ

( Μονάδες 15)